Kookkuns: Salm met vanilla, appelkoos en pikantrissie
Salm met vanilla, appelkoos en pikantrissie
Meng 60 mℓ crème fraîche met die sade van 1 vanillapeul en 5 mℓ vanillaekstrak.
Geur 6 salmfilette van ongeveer 200 g elk met sout. Gebruik sout van goeie kwaliteit, byvoorbeeld Maldon.
Smeer nou die room oor die filette.
Kombineer 200 mℓ appelkooskonfyt, 6 fyngekapte pikantrissies (Peppadews), 150 mℓ witwyn, 2 cm fyngekapte, vars gemmer en die skil en sap van een lemmetjie in ’n pan. Bring die bestanddele tot kookpunt en haal dadelik van die plaat af.
Intussen rooster jy jou salm onder ’n warm oondrooster vir 3 minute.
Haal uit die oond, smeer met die konfytmengsel en bedien dadelik met vars koljander.
(die resep is vir 6 persone)
op 4/21/2010 09:05:00 am Change a Life: Aya, Khouloud, Reem and Khawla | TeamWeEatPie NadiaAskar's Fundraiser
TeamWeEatPie NadiaAskar's Fundraiser:
Happy to support your campaign	1 year ago